إنزال لحسيمة (ب سّپانيولية: Desembarco de Alhucemas) كان أول إنزال بحري و جوي ف التاريخ لعسكري ف لعالم. كانت قامت بيه سپانيا (و ب الضبط لحوكومة د پريمو دي ريبيرا) ف 8 شتنبر 1925، و كانت عاوناتها فيه فرانسا و بريطانيا (اللي عطات دعم لوجيستيكي ل لعملية من لقاعدة ديالها ف جبل الطّرّ) و زيد عليهو السلطان د لمغريب مولاي يوسف اللي كان ضد لمقاومة د الريف. هاد لإنزال كان لهدف ديالو يسالي ب مرّة مع لحرب د الريف و معا لجمهورية د الريف لّي كان أسسها محمد بن عبد الكريم الخطابي. لإنزال كان موبيليزا 13 ألف عسكري سپانيولي و 24 طنݣ و 160 طيارة حربية. لجينيرال سّپانيولي سانخورخو هو لّي كان كايقود لعمليات و هو لّي خلّا السمية ديالو ل مدينة لحسيمة لّي كانت كاتّسما بيا سانخورخو و بقات محافضة على هاد السّمية تال لستيقلال د لمغريب. تواطئ السلطان يوسف مع الاستعمار الفرنسي والإسباني ضد الخطابي وراء تغييب تخليد معركة أنوال Desembarco en Alhucemas, el «Día D» de las tropas españolas en el norte de África